  Майя Бывальцева Удмуртиысь трос нылпи будэтэм 32 анайёслы элькунлэсь кун данъетсэ — «Анайлэн данэз» пусэз сётӥзы. Россиын Анайлэсь нуналзэ пусъён азьын улосвыл тӧролэн резиденцияз сӥё-дано приём ортчиз. Люкаськемъёсты вуись праздникен ӟечкылаз Удмуртиысь кивалтэтлэн тӧроез Ярослав Семёнов. Удмуртъёс юнме уг лыдъяло вал: макем трос нылпиос, сокем зол со семьяез Инмаръёс ярато. Кылем даурлэн нырысетӥ ӝыныяз Россиын но, Удмуртиын но трос нылпиё семьяос али кадь шер уг пумиськыло вал. Нылпиос отын шонер визьнод басьтылӥзы Ярослав Семёнов, Удмуртиысь кивалтэтлэн тӧроезОзьы ик со пусйиз, элькунын семьялы юрттон ласянь пӧртэм амалъёс кутӥсько шуыса. Таяз арын со понна 3 миллиард манетлэсь трос коньдон висъямын вал. Удмуртиысь кивалтэтлэн тӧроез озьы ик сюлмаськемзэ вераз, туала егитъёс семья кылдытыны но нылпи вайыны уг дырто шуыса. «Улон воштӥськемен семьяос пичиесь луизы. Статистикая туннэ Удмуртиын одӥг юртын куиньлэсь трос адями уг улы. Озьыен, семьялы быдэ одӥглэсь ӧжыт нылпи луэ», — пусйиз Ярослав Семёнов. Венера Кузьмина «Калашников» концернын ужа. Ньыль нылпи будэтӥз. Быдӟымезлы пиезлы — 28 арес, пичиезлы нылызлы — 18. «Бадӟымез — эмчи, кыкетӥез пие инженер, кы нылъёсы Санкт-Петербургын институтын дышетско. Кык стоматологъёсмы луозы на. Куинез нылпиосы школаез зарни медален йылпумъязы. Шахматистъёс, «балерунъёс», ваньмыз мынам вань. Туж шумпотӥсько, соос пӧрмизы шуыса. Визьнодай кызьы быгатӥ. Аслам песянае но песятае юрттэмен. Соос юрттӥзы. Соостэк мон ӧй быгатысал, дыр», — вераз со ивортодэтъя «Удмуртия» агентстволэн корреспондентэзлы. Туннэ пусъем котькуд анай 20 сюрс манет но «Удмуртиысь ужъя ветеран» ним басьтоз. 2005-тӥ арысен та данъет элькунысь трос нылпиё 689 анайлы сётэмын. Тегъёс: Мерлык Ижкар Удмуртия семья данъетъёс ЯрославСемёнов  